Ritratt: David Vella  Riċetta ta' David Vella Għal 4 persuni Ingredjenti 2 basliet kbar imqattgħa 6 tadamiet kbar imqattgħin 2 laned tonn taż-żejt bott polpa tat-tadam 4 mgħaref żebbuġ imqatta' mgħarfa kappar nagħniegħ/merqdux/sagħtar/ħabaq bżar iswed żejt taż-żebbuga 300g ross basmati jew long grain mgħolli bi ftit trab tat-turmeric Metodu Ifga' l-basal fi ftit ilma sakemm jirtab. Żid it-tadam nej u xħin isir ftit żid l-ingredjenti l-oħra kollha bit-tonn taż-żejt lejn l-aħħar. Ħawwad sew u ħallih itektek sakemm jikkonsma ftit. Servi fuq ir-ross misjur u roxx ftit żejt taż-żebbuga u bżar iswed fuqu.